**Matematika a práca s informáciami - 5. ročník pre žiakov s ľahkým stupňom mentálneho postihnutia variant A**

Časová dotácia predmetu:

**Informatika**: povinná časť 0,5 hodiny týždenne

voliteľná časť 0,5 hodín týždenne

**Spolu týždenne:** 1 hodina

**Cieľ voliteľnej hodiny** :

Žiak si vie vybrať z produktov určených pre deti ( počítačové programy) podľa kvality ich obsahu v súlade s vlastným osobnostným prínosom. Žiak chápe podstatu Internetu ako informačného a vzdelávacieho média, dokáže ho využívať s mierou pre uspokojovanie vlastných potrieb. Uvedomuje nebezpečenstvá Internetu a vie na ne reagovať a odmieta neetické obsahy a porušovanie etiky na Internete. Dokáže vytvoriť vlastný mediálny produkt. Žiak rozvíja svoju komunikatívnosť, dokáže argumentovať, používať informácie a pracovať s nimi, riešiť problémy, dokáže vytvoriť nejaký produkt, pracovať v skupine a prezentovať svoju prácu písomne aj verbálne s využitím IKT.

**Obsah voliteľnej hodiny:**

Voliteľná polhodina ja pridaná na posilnenie polhodinovej dotácie. Obsahom predmetu je zoznámiť sa s počítačom a možnosťami jeho využitia v každodennom živote, získať základné zručnosti v používaní počítača primerane individuálnym schopnostiam žiaka s mentálnym postihnutím. Počítačové hry a hodnoty prezentované v počítačových hrách, počítačové pirátstvo, počítačové hry a násilie, ich účinky na človeka.

Internet ako zdroj informácií, jeho výhody, nevýhody, možnosti využitia v procese učenia , nebezpečenstvá a úskalia virtuálneho sveta, ochrana a porušovanie autorských práv na internete, tvorba vlastného mediálneho produktu Obsah vzdelávania je rozdelený na tematické okruhy:

**Informácie okolo nás**

**Komunikácia prostredníctvom IKT Postupy, riešenie problémov Princípy fungovania IKT Informačná spoločnosť**

**Učebné zdroje**

Učebnica informatiky, V kráľovstve počítačov – Chalachánová, internet, edukačný softvér – Tux paint, RNA, RSS, Drawing for children, Gcompris, výukové multimediálne CD – S Martinom na ceste – schválené MŠ SR, edukačné balíky, ktoré obsahujú hry využiteľné aj na slovenskom jazyku, matematike, prírodovede, hudobnej výchove a iných predmetoch. Pre 1. stupeň základnej školy sú vhodné multimediálne programy: Detský kútik 1. – 5., Alík, Preskúmaj tajomstvo planét, Cirkus šaša Tomáša.

**Hodnotenie predmetu**

Pri hodnotení a klasifikácii výsledkov žiakov postupujeme podľa Metodického pokynu č.1/2010-R z 12. januára 2010 na hodnotenie žiakov s ľahkým stupňom mentálneho postihnutia ISCED-1, vydané Ministerstvom školstva SR. Okrem klasifikácie budú žiaci motivovaní pochvalami a povzbudzovaním.